钦定古今图书集成/明伦汇编/氏族典/第429卷 > 赵延进
## 钦定古今图书集成/明伦汇编/氏族典/第429卷 > 赵延进

按《宋史赵延进传》，“延进，澶州顿丘人。父晖，周太子太
师。延进颇亲学。王景崇反，晖为都招讨使击之，延进
屡当军锋，授凤翔牙内指挥使。周世宗征淮南，召见，
授右千牛卫将军。宋初，迁右羽林军将军。太平兴国
中，大军平并州，讨幽蓟，皆为攻城八作壕砦使。以功
迁右监门卫大将军，知镇州，徙知相州，改知邓州。淳”
化初，还，判右金吾街杖事。咸平二年卒。延进姿状秀
整，涉猎经史。子昂，太平兴国二年，登进士第，至户部
郎中、直昭文馆。